ศาลล้มฯนัด NOK ฟังคำสั่งร้องเข้าแผน 4 พ.ย.นี้ หลังไร้ผู้คัดค้าน
ศาลล้มฯนัด NOK ฟังคำสั่งร้องเข้าแผน 4 พ.ย.นี้ หลังไร้ผู้คัดค้าน
27 ต.ค. 2563

บริษัท สายการบินนกแอร์ จำกัด (มหาชน) หรือ NOK เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามที่บริษัทฯ ได้ยื่นคำร้องขอฟื้นฟูกิจการของบริษัทฯ ต่อศาลล้มละลายกลางและศาลล้มละลายกลางได้มีคำสั่งรับคำร้องขอฟื้นฟูกิจการของบริษัทฯไว้เพื่อพิจารณา เมื่อวันที่ 30 กรกฎาคม 2563 โดยกำหนดวันนัดไต่สวนคำร้องขอฟื้นฟูกิจการของบริษัทฯในวันที่ 27 ตุลาคม 2563 นั้น
ล่าสุด ในวันนี้ (27 ต.ค. 2563) ศาลล้มละลายกลางได้ตรวจสำนวนแล้วปรากฏว่าไม่มีผู้ใดคัดค้านคำร้องขอ จึงให้งดการไต่สวนตามพระราชบัญญัติล้มละลาย พ.ศ. 2483 มาตรา 90/10 และศาลล้มละลายกลางได้กำหนดนัดฟังคำสั่งคำร้องขอฟื้นฟูกิจการ ในวันที่ 4 พฤศจิกายน 2563 เวลา 9.00 น. ซึ่งบริษัทฯจะแจ้งให้ทราบถึงความคืบหน้าของคำร้องขอฟื้นฟูกิจการของบริษัทฯ